COMUNICAT DE PRESĂ

Municipiul Focșani găzduiește etapa națională a Olimpiadei Naționale a Sportului Școlar – Handbal Băieți Liceu

În perioada 27-30 martie 2025, municipiul Focșani devine centrul handbalului liceal din România. Sala Sporturilor „Alin Moldoveanu” din Focșani va fi gazda etapei naționale a Olimpiadei Naționale a Sportului Școlar (ONSS) – handbal băieți liceu, competiție organizată de Ministerul Educației și Cercetării, prin Inspectoratul Școlar Județean Vrancea, cu sprijinul Asociației Profesorilor de Educație Fizică și Sport din Vrancea. Opt echipe din întreaga țară vor concura pentru titlul de campioană națională ONSS la această categorie, într-un turneu ce va debuta vineri, 28 martie, și se va încheia duminică, 30 martie, cu finala mică, finala mare și festivitatea de premiere, unde vor fi prezente din partea Inspectoratului Școlar Județean Vrancea: Livia- Silvia Marcu – Inspector școlar general al Inspectoratului Școlar Județean Vrancea și Lauriana Alincuței – Inspector școlar general adjunct al Inspectoratului Școlar Județean Vrancea. Sunt așteptați să participe reprezentanți ai administrației publice locale și județene, printre care:

Marius Iorga – Prefectul județului Vrancea

Nicușor Halici – Președintele Consiliului Județean Vrancea

Cristi Misăilă – Primarul municipiului Focșani

De asemenea, competiția se desfășoară sub îndrumarea inspectorului școlar de educație fizică și sport Mincă Vica, iar profesorii de educație fizică și sport din județ vor fi implicați activ în organizarea și buna desfășurare a evenimentului. Invităm cu acest prilej toți reprezentanții media din Focșani să fie alături de noi pentru a reflecta acest eveniment important, ce promovează performanța sportivă și spiritul de fair-play în rândul elevilor din întreaga țară. Vă așteptăm să susțineți echipele și să fiți martori la un spectacol sportiv de înalt nivel. Pentru informații suplimentare, vă rugăm să contactați inspector școlar Mincă Vica, la telefon: 0740834916.